
„Poezia de meditaţie pe care o scrie Sorin 
Cerin nu este o versificare de adevăruri filozofice, 
ci o împletire de revelaţii despre aceste adevăruri. 
Iar raportul dintre intensitatea acestor revelaţii şi 
îndoiala din care sunt construite adevărurile este 
chiar piatra filozofală a acestei poezii. De altfel, 
secretul de a putea fixa fulgerul revelaţiei este o 
problema la fel de subtilă ca şi aceea a păstrării 
energiei solare din zilele calde în cele reci." 

1 . Catedrala Existenţei 



Mereu i-au lipsit, 

cărămizile Fericirii, 

zidarului Dumnezeu, 
atunci când şi-a construit, 

catedralele Păcatelor Originare. 

Vaste holuri pentru sufletele nenăscute, 
se pierd în aşteptarea durerii, 
prin care ne-a definit Viaţa. 

Toate duc către marea sală a naşterilor, 
cu primele ei scâncete, 
unicele Adevăruri Absolute, 
strigate inconştient, 
Mamei Nimănui, 

Amvoane mari pline de scări celeste, 
închise în meandre rătăcitoare, 
strălucesc în soarele Iluziilor Vieţii, 
clădindu-ne mereu Soarta, 
ce în mod perfid pare a fi a noastră. 

în sfârşit Altarul Sensului Existenţei, 
cu miros de fân cosit din iarba Clipelor, 
ars de Deşertăciunea Zilelor, 
devenit cenuşă a Amintirilor, 
pentru a hrăni Moartea, 
la care ne vom închina, 
întreaga Viaţă. 

2. Orizontul unei Priviri 



Dans de cer, 

plin de misterul patimilor, 

din norii descumpănirii, 

ce-aleargă spre nicăieri, 

pe Orizontul unei Priviri, 

ce pare că se termină în Eternitatea Inimii, 

de frunză ruginită a ţărânii, 

ce nu-şi poate recunoaşte trupul remuşcărilor, 

de atât de multă ploaie de foc, 

ce-aprinde orice Cuvânt rostit, 

de sângele apusului unei despărţiri, 

scurs pe pleoapele amăgirii, 

unei rulete ce n-a cunoscut norocul, 

Fericirii, 

nici în vaza de cristal a florilor de plumb, 
aduse de paşii de smoală, 
ai întunericului, 
din nopţile îngheţate, 
în noi înşine. 

3. Presă Porcească 



Locomotive grele de plumb topit, 
sunt turnate de Destin, 

în matricile viitoarelor gloanţe a Dezinformării, 

ce vor ucide tot ce a mai rămas uman în Fiinţă, 

ca apoi să alerge prin Cuvintele, 

ce-ar dori să zboare, 

dar nu-şi găsesc vagoanele verbelor, 

fiindcă n-au cunoscut niciodată gara reproşurilor, 

unei Societăţi de Consum, 

Presă Porcească, 

în toate felurile ei culinare, 

începând de la mezelurile sadice ale minciunilor, 
până la fripturile în sânge ale războaielor. 



Doar greierii parlamentelor vesele din prag de 
iarnă, 

mai cântă besmetic sonata Nebunilor, 
intitulată: Fericirea de a trăi. 

4. REMUŞCARE ÎN ETERNITATEA CLIPEI 

Cât de lung poate să fie somnul, 
dintre lumea ta şi privirea mea? 

Dar Remuşcarea, 

care şerpuieşte printre zilele pline de Apă a Vieţii, 
în care ne înotăm menirea? 

Să fim la capăt de pod ce trece deasupra Timpului 
pierdut la întâlnirea cu Destinul? 

Tălpi de Cuvinte roase, 

ne strivesc auzul lacrimilor de vise, 

ce încă mai clipocesc, 

în flacăra candelei, 

aprinsă pe mormântul Clipei, 

Eternităţii noastre. 

5. PRIHĂNITĂ 



Coliviile speranţelor au ruginit, 

de atâta singurătate, 

încât nici un cântec al uitării, 

nu şi-a mai strunit caii liberi ai notelor, 

ce urmau să ningă peste fruntea rece, 

a zăpezilor de altădată. 

Marinarii farmecelor, 
şi-au găsit în sfârşit, 
un port de cremene, 

din care să-şi aprindă focul sacru al Iluziei Vieţii, 
prihănită de mână cu Moartea. 

6. Bordelurile Existenţei 

Cutremure de Iluzii ale Vieţii, 

ne stăpânesc libertăţile, 

pălăriilor prea grele, 

ce ne umbresc inimile îngheţate, 

puse să traverseze deşerturile sufleteşti, 

ale copacilor cu tulpinile golite de sevă, 

din gândurile pustiurilor, 

cu rădăcini putrezite, 

înfipte adânc în abisul Deşertăciunii. 

Melcii promisiunilor, 
par a-şi fi pierdut cochiliile de împliniri, 
pe calea unei Istorii, 

ce a plecat la drum despuiată de orice Minciună, 
arătându-şi Adevărul prin care ne consumă, 
aşteptând mereu nesatisfăcută, 
la orice colt de stradă, 

clienţii cu nume de Război, Viaţă sau Moarte, 
indiferent de sex, etnie sau religie, 
pentru bordelurile acestei Existenţe. 

7. ÎMPĂCARE 



Trandafirii pasiunilor, 
îşi ascut ţepii nelegiuiţi de către albinele, 
truditoare de Zile, 
la porţile rămăşagurilor, 
cernite cu despărţiri. 

Chilii uitate de lume, 

roiesc în fagurii sufletelor, 

cu pustnicii încătuşaţi ai speranţelor, 

ce vor ploua cu întuneric, 

peste crizantemele veştejite, 

din coroanele mortuare, 
dăruite de greierii cântărilor de iarnă, 

din sângele Apusului, 
împăcării. 

8. Geamantane pline 



Promoroacă de vorbe goale, 

ning a mântuire, 

peste religiile de asfalt, 

călcate de Prostituatele Adevărului, 

ce lasă urme de plumb, 

catedralelor de promisiuni şi mătănii, 

ce vor supremaţia, 

Societăţii de Consum, 

unde luptă din răsputeri ca Iluzia Vieţii, 

să-şi găsească un amant pe măsura şi greutatea ei, 

fără nici o discriminare dată de Morala, 

legală a Minciunii. 

Geamantane pline până la refuz cu interese, 
se adună doldora, 
la peronul financiar al Zilei, 
aşteptând trenul Bancar, 
pentru a le duce către Paradisurile fiscale, 
din Insulele Vieţilor, 
pierdute pentru totdeauna, 
la propriile jocuri de noroc, 
cu Adevărul. 

9. NU ŞTIU 

Piromanii cerurilor ne ademensc cu apusuri 
incendiare, 

la mica publicitate a Iluziei Vieţii. 

Se vinde absolute orice, 
de la Clipe până la Adevăruri cu Mănuşi, 
mai puţin, 
Eternitate, 

De ce? 

Nu ştiu. 

Observ cu interes un anunţ bizar, 
în care cineva oferă, 

spaţiu de locuit suficient, 

pentru o Inimă. 

Ştiam că acestea nu au nevoie de spaţii, 

ci doar de timpi, 

mai precis de Eternităţile lor. 

Dar acestea nu se mai găsesc, 
demult, 

de dinainte de a fi Cerul Iubirii, 
ars. 

De ce? 

Nu ştiu. 

10. Clei de şarpe 

Cai fără copite, 
zori fără de viată, 
crini de amintire, 
suflete în ceată. 

Cred că vor fi alte, 
libertăţi pe masă, 
doar să se îmbie, 
cu roua mieroasă. 

Ziduri de pustie, 
fabrici vechi de rouă, 
ne îmbie-n curtea, 
unde ne mai plouă, 

Rugăminţi de patimi, 
viscole de dor, 
şoapte vechi de anii, 
rupţi de un actor. 

Zodiacu-i Timpul, 
mare mercenar, 
şi nici bani de Clipe, 
n-are-n buzunar. 

Doar fochistul falnic, 
focul ce e drept, 
stă să-şi ardă jalnic, 
unicul livret. 

Voi iubiţii cetii, 
ce aţi ascultat, 
zorii de lumină, 
care s-au predat. 

Lumii de finanţe, 
ca unui soldat, 
bani din clei de şarpe , 
ce au sucombat. 

1 1. Toate au sens 



Toate rugăciunile, 

de a alerga cât mai mult, 

ale roţilor asfaltului, 
nu fac cât o groapă, 

dată de Dumnezeu, 

la locul potrivit. 

Crinii albi ai Adevărului, 
te ucid, 

dacă nu-ti aeriseşti cămara mintii. 
De cât război are nevoie omul şi de câtă pace? 
Ce poate fi mai preţios decât Moartea? 
O lume fără păcate nu ar avea sens. 



22 



Sorin CE<RJN 



12. Artă Culinară 



Seminţe de Zile risipite peste hotarele iernilor de 
spaime, 

clocotesc în cazanul plin de infern al Soartei, 

care-şi aranjează ţepii momentelor, 

pe fruntea crucificată a unei Clipe, 

deznădăjduite şi disperate, 

fiind considerată vinovată, 

pentru colaborarea sa cu Adevărul Absolut, 

al neşansei şi amăgirii, 

din plumbul greu şi cenuşiu, 

al gustului, 

unui Dumnezeu prea amar, 
pentru dulceaţa Fericirii, 
preparată din ochi nesfârşiţi de rouă, 
amestecată cu fragii buzelor de Răsărit, 
primenită mai apoi de razele Luminii Divine, 
spre a fi cât mai atrăgătoare, 
în vitrina spartă de Arta Culinară, 
spre a fi dăruită, 
Timpului chior, 

unde nimeni nu o va putea admira vreodată. 

13. Dans cu Destinul 



Strune de Adevăr, 

se unduiesc spasmodic, 

pe lacul de sudoare al orelor, 

unde nici o adiere de vânt al gândurilor, 

nu pare a tulbura ţepii trandafirilor de împliniri, 

ce au căzut în Apa Vieţii ce s-a învolburat pe dată, 

devenind consoarta Despărţirii, 

proaspăt sosită din cascada de reproşuri a Dorului. 

Nici balerinele sentimentale ale Nostalgiilor, 

nu mai plutesc pe scena amantlâcurilor cu Clipele 

sfioase, 

ce negociau pline de graţie, 
încă un dans cu Destinul. 

14. Trecut înfometat 



Pline de francheţe, 
solstiţiile au înegrit Vremea, 
spălând-o în apele tulburi ale Vremurilor, 
dijmuite, 

spre a fi dăruite ceştilor de cafea amară, 
din bordelul sentimental al Timpului, 
care şi acum, 

trăieşte din scamatoriile propriilor Ore, 
unde se desmiardă, 
fumând norii aprinşi ai Apusurilor, 
ce prevestesc, 

negura nopţilor pline de remuşcări, 
uitări şi dezmierdări, 
ale Trecutului înfometat, 
ce nu mai ştie câţi Zori a înghiţit, 
în sufletul său obez, 
din privirile adânci, 

ale lunii atâtor şi atâtor farmece, 
ce nu vor mai străluci niciodată, 
în Cuvântul care ne-a născut, 
Iubirea. 

15. Cavouri de Amintiri 



Albii divine de pasiuni răscolitoare, 
prin care se scurg ridurile Existenţei, 
în palmele unei singure Clipe, 
Clipa Morţii. 

Spinii falnici ai coroanelor religiilor iubirii, 
ne înţeapă cu măreţia lor, 
de a fi purgatoriul propriilor trăiri, 
unde suntem invitaţi, 

să intrăm desculţi de orice prejudecăţi sau orgolii, 
pentru a înţelege cum pot fi arse sufletele, 
pe rugul Iluziei Vieţii, 
spre a crea cenuşa aspiraţiilor, 
din cimitirul tuturor împlinirilor, 
care se sfârşesc în cavourile de Amintiri. 

1 6. Doar 



Paşii plumbuiţi ai Norilor, 
par a face farmece, 

drumului pe care ne-a îndreptat Destinul, 
îngrijorat de vulcanii gata să erupă, 

ai Iluziei Vieţii, 
ce nu prea crede în Moarte, 
ci în ploaia obscenă şi rece, 

ce aduce Apa Vieţii, 
pentru fântânile secate, 

de amarul dorului, 
de a ne regăsi Străinul din noi, 
cei încorsetaţi să ne murim Moartea, 
neştiind că este cea mai mare izbăvire, 
a trenului de ani, 
care nu-şi va găsi niciodată o gară, 
a Eternităţii, 
unei singure Clipe, 
doar. 

17. CER AMANETAT 



Berze de regrete, 

ce n-aduc noii născuţi ai Viitorului, 
pe marginea drumului Iubirii, 
unde mi-am făcut casă de vise, 
care s-a ruinat încetul cu încetul, 
sub dogoarea întâlnirilor, 

aprinse de zăpezile dulci ale Trecutului, 
ce a îmbătrânit mai repede, 

decât Vremea noastră, 
ascunsă în verighetele Destinului, 
pe care le-am pierdut la ruleta nenorocului, 
ce-şi amanetase până şi cerul inimii, 
dar când să fie pus în joc, 
deja era plin de norii delăsării, 
ce plouau cu răceală şi plictiseală, 
peste frunţile noastre, 
care nu mai erau demult, 
munţii pe care-i escaladam, 
sărutându-le tâmplele albite de puritate, 
ci se fărâmiţaseră, 
in nesfârşite cioburi de trăiri, 
devenite praful, 

dus spre nicăieri, 

de către Deşertăciunea, 
angajată de Moarte, 
cu normă întreagă. 

1 8. Moartea nu se negociază 



Ţărmuri topite, 

de privirea rece şi adâncă a oceanului, 
de vise în care mă scufund, 
cel însetat, 

spre a dezveli rădăcina, 
Cuvântului Creaţiei, 
din care mi-am întrupat Viitorul, 
devenind Destin părtaş, 
al unui Trecut ce pare a fi al Nimănui. 



Clepsidre de patimi, 

cern nisipul morilor de vânt ale Iluziilor Vieţii, 
înecându-le în depărtările fără de sfârşit, 
ale Deziluziilor, 
din care am învăţat, 
că Moartea nu se negociază, 
niciodată cu Existenta. 

1 9. Vise nebune 



Florile de foc ale gândurilor, 

îngheaţă supuse la geamul suspinului, 
criptă de marmoră albă, 
ce-ai nins peste Trecut, 
înmormântându-mi orice viziune, 

a Luminii Divine, 
care încă mai izvora, 

din scoarţa copacilor negri, 
ai frigului de sfârşit de lume, 
ascuns în cercelul ruginit al Inimii, 
pe care am dat-o o singură dată, 
unui Destin. 



Lacrimi de zăpadă, 

născute spre a cădea de pe streaşină Timpului, 

scurs în oceanul de foc al Deşertăciunii, 

Iluziei Vieţii, 

la care ne închinăm, 

visele nebune, 

ce par a fi, 

de început de Existenţă, 
mereu. 

20. SÂNGELE APUSURILOR 



Curcubeie de lacrimi, 
cern refugiile zâmbetelor, 
la întrunirea buzelor, 
cu ţesătura amară a Cuvântului. 

Foc de sprâncene arcuite, 
peste mănăstirile genelor, 
ce închid dorinţe, 
argăsite să devină, 
împliniri. 

Mâini ferecate, 
de către degetele arătătoare, 
ale mulţimilor de pasiuni, 

stau îmbrăţişate pe asfaltul ploilor de toamnă 
târzie, 

ce se abate asupra pălmilor de cer al inimilor, 
care nu-şi mai înţeleg sângele apusurilor, 
de mai demult decât Existenta. 

2 1 .Tuneluri fără margini 



Notele ceştilor de porţelan, 
sparg patimile pianelor lumii, 
bând nostalgiile crimelor cotidiene, 
săvârşite asupra Clipelor, 
care, disperate, 

s-au aruncat sub trenul greu şi apăsător, 
al Trecutului, 
neacceptând Singurătatea. 



Tuneluri fără margini, 

ţes pânza Existenţei, 

prin venele Cuvântului Creaţiei, 

spre a deveni folositor, 

josniciei speţei umane. 

22. VĂZDUH CALAMITAT 

Aburi de Iluzii ale Vieţii, 

se învârt haotic şi greoi, 

prin măruntaiele locomotivei de întrebări, 

care ne trage trenul Existenţei, 

spre destinaţia finală, 

pentru care a fost menită, 

Moartea. 

Tării de temeri, 
plutesc în văzduhul calamitat, 
de furtunile viselor neîmplinite, 
ale rădăcinilor risipite şi risipitoare ale Cunoaşterii, 
care n-au avut niciodată o tulpină a lor, 
a Adevărului. 

Linştea de cremene, 

aprinde sângele sentimentelor, 

spre a hrăni cioclii hoinari ai Absurdului, 

pe peronul aşteptării, 

Nimănui. 

23. Deşertul deşertăciunilor 



Garduri rebele, 

răvăşesc ţinuturile Amintirii, 

lăsând să erupă, 

vulcanii ochilor de mistere, 

în care se pierd, 
bolţile realităţii, 
unui vis, 

prea greu de a nu fi adevărat, 
peste aripile trecerii, 
din care mi-a căzut o pană, 
a Morţii, 

ce nu va mai zbura niciodată, 

peste nesfârşirea Marilor Tăceri ale Existenţei, 

care s-au închis pentru totdeauna, 

adânc, 

în mine 

Doar vântul mai retrăieşte pustiit, 
praful unui trup, 
ridicat în vârtejuri de Soartă, 
peste deşertul Deşertăciunilor. 

24. SĂRĂCIE DE IMAGINAŢIE 



Viori de ceţuri îşi împletesc părul strunelor, 
într-un cântec funebru, 
de sfârşit de Timp. 

Canioane rebele îşi croiesc fluviile sufletelor, 

din ce în ce mai învolburate, 

pe teritoriile Inimilor, 

ce refuză adesea să-şi mai bată, 

Destinul. 

Oportunităţi oportuniste, 

stau la pândă în închisoarea Patimilor, 

de neînlocuit a sărăciei, 

de imaginaţie. 



<Prin cimitirek viselor 

25. Începutul Sfârşitului 



Liberi de noi înşine, 

ne-am încins hora Existentei, 

pentru a ne hrăni cu Iluzia Vieţii, 

ce ne este Lumină, 

Simţire şi Destin. 

Pasiuni rebele şi ridicule, 
îl miră până şi pe Dumnezeu, 
ce a creat Infernul Paradisului, 
din fiecare floare a zâmbetelor, 
sfârşite de fiecare dată, 
în Moarte. 

Corbii asfaltului potrivnici paşilor, 

ciugulesc urmele Zilelor, 

peste ceaţa dezolantă a Uitării, 

ce naşte de fiecare dată, 

un nou început al Sfârşitului. 

26. Lacătele firii 



Ziduri de cremene, 
aprind Focul Sacru al Conştiinţei, 
unui Dumnezeu, 

din închisorile mucegăite şi pline de igrasie, 
ale sufletelor, 

ce-şi doreau cândva Nesfârşirea. 

Flăcările albinelor de jad ale simţirilor, 
roiesc în jurul Ierarhiei Nonsensului, 
pentru a da cât mai multă miere de pasiuni, 
Iluziei Vieţii, 

căreia îi place să consume Existenţa, 
cât mai dulce, 

la micul dejun, 
al ninsorilor de dorinţe, 
ferecate cu lacătele firii, 
din gândurile narcisiste şi nebune, 

după propriile ecouri. 



<Prin cimitirek viselor 

27. Dacă nu greşea Dumnezeu 

Ruinele frământărilor, 

îşi lustruiesc mormintele ascunse ale Trecutului, 
în cimitirul Realităţii, 
florilor veştejite, 

din coroanele mortuare ale Iubirii, 
puse cu respect, 
pe lespezile norilor de vise, 
ce au fost undeva-cândva, 
un sărut din eternitatea unei Clipe. 

Doar zborul aripilor negre ale Uitării, 

mai sparge imaginea de cremene încremenită, 

care se loveşte de ţinuturile unei Amintiri rătăcite, 

scoţând scântei ce par c-ar fi aprins Lumea, 

şi totul ar fi devenit o Fericire, 

ce n-ar fi cunoscut Viata amanetată Morţii, 

dacă nu greşea Dumnezeu, 

Creaţia. 

28. STÂNCI DE RĂMĂŞAGURI 



Ghearele rădăcinilor, 
Cuvântului, 

în care ne-am întrupat Menirea, 
sfâşie carnea Zilelor, 
brodate de curcubeele simţirilor, 
stele întunecate sau luminoase, 
ce vor cădea pe cerul Zorilor, 
unei noi întâmplări întâmplătoare, 
care se va oglindi, 
în Moartea de fiecare zi, 
a Trăirilor. 

Stânci de Rămăşaguri fără nume, 

îşi pierd Timpurile, 
în vuietul din cochiliile fără suflare, 
ale scoicilor moarte demult, 

în sufletele noastre, 

ce-au devenit ele însele, 

vuiet de valuri, 

ce nu-şi pot regăsi Oceanul Ochilor, 
în adâncurile căruia să navigăm, 
alături de Eternitate, 

pentru a ne spăla picioarele Zilelor, 

de răceala Singurătăţii. 



<Prin cimitirek viselor 

29. Marşul Funebru al Adevărului Absolut 

Lira ruptă a făcliilor Luminii Divine, 

nu va mai cânta vreodată, 

armonia Universului din pacea sufletelor. 

Fânul adevăratelor iubiri, 

nu poate fi cosit, 

fără coasa ruginită a Dorului, 
la care cântă întotdeauna Moartea. 

întreaga orchestră de Clipe, 

care ne acompaniază Iluziile Vieţii, 

va cânta Marşul Funebru al Adevărului Absolut, 

doar la ora fixă a Non - Sensului Existentei. 

30. ZÂMBIŢI VĂ ROG 



Arşiţa mare de Viaţă, 

aduce lăcustele oportuniste ale Regretelor, 

în deşertul nemărginit al caracterelor, 

ce-au uitat să iubească, 

simplitatea unui răsărit, 

dintr-un simplu Zâmbet, 

care este mult mai bogat, 

decât toate promisiunile la un loc. 

Veşminte de Momente aprinse, 
îmbracă trupurile dezgolite ale Anilor, 
ce rămân la fel de reci şi amorţiţi, 
în licoarea lor bahică a Uitării, 
conştienţi de Moartea lăsată de Dumnezeu, 
odată cu Conştiinţa. 

Zâmbiţi vă rog.... 



<Prin cimitirek viselor 

Poduri de Adevăruri, 

netrecute vreodată, 
de picioarele Răspunsurilor, 

rupte la buzunare, 
pentru a fi peticite cu Minciuni, 
leagă palmele împreunate, 

de plumbul norilor Zilei, 
ce cad grei, 

peste muncile atâtor întrebări, 
care sfredelesc, 

în mina unei fizionomii sau alta, 
adevărate bulevarde de nelinişti, 

pe care trec Frământările, 
unui aluat al Societăţii de Consum, 
din care va dospi pâinea noilor legi, 

ale Moralei, 

ciopârţite de interesele meschine, 
dintr-un Instinct Primar, 
al naturii Condiţiei Umane. 

32. Avorton 

Făclii de rădăcini, 
ard tulpinile Istoriei, 

până în adâncurile scoarţei neputinţei sale, 
de a deveni pom al înţelepciunii. 

Bătălii de vorbe sterile, 
vor să nască gemenii Lumii de Apoi, 
Paradisul şi Infernul, 
aspiraţiilor şi încrederilor, 
unei Omeniri fără de omenie, 

Fiecare Paradis îşi are Propriul Infern, 
iar Infernul propriul Paradis, 
născând oglinda Cunoaşterii, 
de la maternitatea Creaţiei Bizare, 
unde se pare că a lipsit Dumnezeu, 
fiind moşită numai de Soarta, 
care nu ştia nici măcar o socoteală, 
a Vieţii cu propriile ei Iluzii, 
aducând pe lume un avorton, 
cu nume de Om. 



<Prin cimitirek viselor 

33. TĂCERE APOCALIPTICĂ 

Resemnaţi ne ducem stânca Destinului, 
pe spinarea sângelui ce încă mai curge, 
prin venele neşterse ale Aspiraţiilor. 

Fiecare oră a devenit un rug stins şi rece, 
în gheaţa căruia ardea cândva, 
steaua călăuzitoare a împlinirii 
ce cade acum adânc cu tronc, 
în inimile pustiite de sfârşitul unui sărut, 
al Destinului cu sfinţenia Iubirii. 

Nici o ferigă a neliniştilor, 
nu pare să-şi mai strige vântul pasiunii, 
atârnând într-o tăcere apocaliptică, 
pe Zidul Lacrimilor far nici o adresă. 

34. Fecioarele aspiraţiilor 



Noroc fără farmec, 

care ţi-ai pierdut, 

până şi farmecele făcute, 

de iarba fiarelor ruginite ale gândurilor, 
ce ţi-a ferecat pentru totdeauna, 

menirea de a fi Existenţa Absolutului, 

din naşterea fără temei a Lumii. 

Clepsidră uitată de Timp, 
numără fecioarele aspiraţiilor, 
ce mă duc în carele lor de foc ale neîmplinirii, 
pe căile Existenţei pline de obstacole, 
către izbăvitoarea, 
Moarte, 
a împlinirii. 



<Prin cimitirek viselor 

35. CĂRĂMIZI DE LUMINĂ 



Până la cât poate număra Dumnezeu, 

în galaxiile sale de frământări, 

sculptate în Marmora veşniciei, 

ce-alcătuiesc atomii unui sărut, 

dintre buzele fierbinţi ale vulcanului unei Clipe 

şi Eternitatea sufletului ei? 

Care ruină n-a avut naşterea sa, 

înveşmântată în brocartul aşteptărilor, 

ce-au construit cărămizile de lumină ale Viitorului, 

crezând că nu se vor stinge niciodată? 

36. Ploi de stele căzătoare 



Crepuscul de nostalgie, 
ce-nmugureşti, 

pe spinarea lunii noi a gândurilor, 
lovite de insomnia, 

părului încâlcit al regretelor, 
pierdute în noaptea, 

revederii urmelor suflării de argint, 
din lacul plin, 

de lacrimile ploilor de stele căzătoare, 
ce se preling, 
pe fruntea, 
acum, 

înnegurată a Nesfârşitului, 
din care mi-am dorit, 

să-mi fac casă şi temei, 
alături de Poezia unei priviri. 

Până şi spaimele se trezesc, 
în sufletele mistuitoare ale remuşcărilor, 
de a fi pierdut pentru totdeauna, 
Mântuirea Eternităţii, 
unui zâmbet. 



<Prin cimitirek viselor 

37. Societatea de Consum a Mizeriei Umane 



Strigăt de zbor, 
pluteşti solitar, 

rănind crestele divine ale retrăirilor, 
cu depărtarea scoasă la mezat, 
de imaculata sfinţenie a Iubirii, 
unde condorii durerilor, 
clădesc catedrale Existenţiale, 
închinate Absurdului, 
care suferă alături de Rătăcire, 
în căutarea unui simplu Sens, 
al fiinţării sale. 

Negaţii enciclopedice de termeni, 
fără miez de noapte sau de lumină, 
se înşiră proscrişi, 

la porţile bordelurilor, 

de sentimente meschine ale politicilor, 
paiaţe murdare, 

care continuă la nesfârşit, 

să-şi făurească rostul, 
la circul fără nume, 

al Societăţii de Consum a Mizeriei Umane. 

38. Sensul Idealurilor 



învieri ce-au pierdut, 
din portmoneiele datelor, 

Paştele unei primăveri, 
cu muguri de singurătate, 

izvorâţi din lacrima pală, 

răsfirată prin sângele amurgului, 

Despărţirii, 

de toate armoniile fierbinţelii, 
din rătăcirea Iluziei Vieţii, 
în urmele stelei, 
care ne-a înflăcărat Destinele, 
devenite torte de Adevăr, 
ce-şi ard pe cerul aşteptărilor, 
eternele pasiuni, 
căzute în braţele Morţii. 



Fuioare de nelinişti ce torc temerile, 
ţes noi cutremure la tălpile, 
împlinirii, 
lăsând falii adânci, 

între pălmile muncite ale Idealurilor, 
ce nu-şi mai pot atinge, 
Sensul. 



<Prin cimitirek viselor 

39. Acoperişurile lacrimilor 

Vremuri ale Vremilor, 
dezrădăcinate de propriul Timp, 

ning cu frământări, 
peste acoperişurile lacrimilor, 

ruinate peste propriile ziduri de neputinţe, 

ce nu şi-au găsit niciodată plânsul, 

negociind pe ascuns, 

cu tăriile stâncilor de alcool cu multe grade. 

Fermierii de amăgiri, 
ară întunericul simţămintelor, 
încercând să însămânţeze, 
strălucirea falsă a Singurătăţii, 
pe ogoarele florilor ce vor lipsi, 

pentru totdeauna, 
din părul Iubirii, 
ce cade în cascadă, 

peste Prezentul cugetului. 

40. MENIREA STELEI 



Credinţă de argilă, 

te caut în râul Timpului, 

care s-a revărsat peste naşterea mea, 

făurind din sufletele străbunilor, 

ulciorul simtămintelor ce-mi dau suflare, 

spart astăzi de plumbul greu, 

al zidirii propriei Conştiinţe, 
din cioburile căreia, 

vreau să clădesc pe roata olarului, 

Zilelor ce mi-au mai rămas, 
altar de închinăciune, 
Cerului din Cuvântul întrupării, 
care mi-a zămislit, 
Eternitatea, 

unde vreau să mă ascund pentru veşnicie, 

alături de inima oceanului de aspiraţii, 

pe care navighez de o viaţă, 

şi sper să-mi întâlnesc Menirea Stelei, 

din zodia fără nume, 

ce mi-a decorat trecutul până acum, 

cu privirea ta. 



<Prin cimitirek viselor 

4 1 . MÂNTUIREA SFINŢENIEI DIN TlNE 

Suliţi de încercări, 

în concerte de ploi, 

rup Patima încercării mele, 

de a deveni, 

suflet de cer, 

al nemuririi tale. 

Corzi metalice de nelinişti, 

ne rup carnea Clipelor, 

din care ne hrănim Destinul, 

prea laş de a fi, 

Zeul Viitorului, 

unde te ţineam Rouă, 

în armură de Amintire, 

în pumnul Războiului, 

din stelele Regăsirii mele, 

cel umilit de rochia Eternităţii, 

tale de Soartă, 

care-mi zbaţi Inima Deznădejdii, 
de a deveni surâsul Apei Vieţii, 
Mântuirii Sfinţeniei din Tine, 
pe ţărâna Dorului Meu. 

42. Prin Cimitirele Viselor 

Suliţi stângace de întrebări, 
macină Morile de Vânt, 
ale Destinelor noastre. 

Case de Nebuni ale Iubirilor, 
ne abat Zodiile Adevărului, 
de mersul paşnic, 
al gărilor fără de trenuri, 
unde ne-am pierdut Zilele. 

Doar camerele de tortură ale Clipelor, 
ne mai amintesc de Soarele rece al Deşertăciunii, 
care şi-ar fi pierdut dinţii Existenţei, 
în Cimitirele Viselor, 
prea sumare, 
ale unei Lumi a Nimănui, 
care ne-a ţinut, 

în grajdul străinilor de noi înşine, 

pe care nimeni nu îi va întreba vreodată, 

la ce oră din Zi sau din Noapte, 

s-a născut zbuciumul răvăşitor al Morţii, 

unde ne conştientizăm Viaţa Nimănui. 



<Prin cimitirek viselor 

43. Floare de Dor 



Nu-mi lăsa mântuirea să devină fata Nimănui, 
în ograda de furtuni unde ţi-ai încercat Moartea, 
luptei dintre vulcanii Soartei, 
şi lava născută din Inima mea. 

Lasă-mi Sorocul Mântuitor al Sufletului, 
să-şi hrănească Ziua cu Momentele, 
unde mi-ai răsărit ca Floare de Dor, 
ce nu ştie a veşteji, 
în trupul neputinţei unei Morţi, 
pe care sfinţenia unui Dumnezeu, 
a considerat-o a fi Veşnicie, 
din trupurile noastre vlăguite, 
de prea multe încercări ale Iluziilor Vieţii, 
de a ne readuce, 
Viaţa Destinelor înapoi, 
din Inima Soartei Otrăvite, 
de noi înşine. 

44. Necinste 



S-a prelins şarpele sângelui pe săbiile 
Remuşcărilor, 

muşcate adânc de veninul otrăvitor al Adevărului. 

Credite false de iubiri se zbat în menghinele 
Anilor, 

fără să mai poată fi plătite vreodată. 

Respiraţii secate de aerul înălţimilor politice, 
sapă cât mai adânc în sufletele muţimilor, 
crezând că vor găsi Apa Vieţii, 
din care să se desfete cu încăpăţânare, 
Necinstea. 



<Prin cimitirek viselor 

45. REPROŞURI 



Ne naştem ceşti ciobite, 

fără toartele Cunoaşterii, 
spre a ne cizela lutul argilos, 

de pe roata olarului Conştiinţei, 
încercând, 

o viaţă întreagă, 

să ne reparăm vesela gândurilor, 
pe care să le putem ţine, 

la cafeaua amară de dimineaţă a Trecutului, 
fără să ne frigă. 



Reproşuri sadice strivesc, 

până şi rădăcinile Cerului Inimii, 

care s-a prăbuşit peste fruntea Speranţei, 

spânzurând-o de arborele falnic, 

al Morţii, 

care nu moare niciodată. 

46. Grozăvie 



Semne de întrebare, 
mereu rară răspuns, 
la masa gardurilor de întrebări, 
ce nu pot fi privite, 
în ochii Destinului, 
pentru a nu deveni ploi de foc, 
ce nu pot fi niciodată stinse, 
în incendiul apocalptic al Iubirii, 
părăsită de Compromisul, 
care se refugiază nerăbdător, 
în braţele Iluziei Vieţii, 
făcând o căsnicie de invidiat. 



Traverse meschine şi ironice, 
unesc liniile căilor ferate matrimoniale, 
între două rămăşaguri, 
cu Destinul, 
călcat şi decapitat, 
de trenul Zilelor, 

care nu se va mai întoarce niciodată, 
să vadă ce grozăvie a comis, 
Iubirea. 



<Prin cimitirek viselor 

47. Timpul unei Revederi 



Porţi de Cer, 
deschise de norii, 
Frunţilor, 

pline de sudoare ale Inimilor, 
care aleargă, 

dezmoştenite de ţărmurile împlinirilor, 
pe faleza fără de viitor a Dorului. 

Aripi de vise, 

se desfac graţios, 

peste lebedele Clipelor, 

ce par a nu mai ciuguli, 

mai demult decât Vremea Vremurilor, 

Timpul unei Revederi. 

48. Ne-am născut Moartea 



Existenţa a fost aprinsă de Iubire, 
devenind Lumină Divină, 
ca mai apoi, 

să se întrupeze prin Cunoaştere, 
făurind, 
Lumea. 

Viscolul gândurilor a creat Timpul, 
ce a naufragiat prin furtuna Clipelor, 
până în portul Iluziei Vieţii, 
unde ne-am născut, 
Moartea. 



<Prin cimitirek viselor 

49. Dumnezeul Marilor Noastre Iubiri 



Refugiile încâlcite de dor, 

ruine ofilite ale sentimentelor, 

vreascuri lacustre sparg urmele patimilor, 

în care ne-nveştmântăm, 

Moartea. 



Pleoapele îngheţate ale amintirilor, 

cad grele peste inima Timpului, 

răscolit de flăcările Iadului, 

devenite oglindă, 

în care se priveşte, 

Dumnezeul Marilor Noastre Iubiri. 

50. Galantarele Deşertăciunii 



Verighete rupte, 
din copacul, 

Păcatului Originar al degetelor, 
lăsate goale de orice sens, 
în Paradisul singurătăţii, 
unde Cunoaşterea a învăţat Omul, 
să sufere. 



Plăceri carnale gata să fie prăjite, 
stau înşirate, 

de-a lungul galantarelor Deşertăciunii, 

pentru a fi cumpărate, 

de vreun Destin abătut, 

din drumul său către Moarte. 



<Prin cimitirek viselor 



51. Urme fără Vise 

Turnuri de neînţelesuri, 
răvăşesc credinţele Luminii Divine, 
ce par că ne-ar fi dat, 
suflarea Nimănui. 

Ropote de semne, 

stau gata să cadă, 

dezvelind strigătul surd al Lumii, 

din pridvorul unde Dumnezeu, 

a inventat Păcatul. 

Urme fară Vise, 

ne luminează calea, 

paşilor ce nu le-au călcat niciodată, 

Adevărul lor Absolut. 

52. Aripi fără zbor 



Laurii fără victorii, 
sunt puşi pe frunţile, 
aripilor fără zbor, 
care ne aduc pacea, 
frazelor fără înţeles, 
pentru a descoperi sensul, 
imaginilor fără Adevăr, 
din Iluzia Vieţii. 



Nu există ascunziş mai bun decât în Cuvânt, 
mai ales dacă acesta se numeşte Moarte. 

Adevărata Cale a sensului Existenţei este să 
despartă Viaţa Morţii de Moartea Vieţii fără a face 
rabat la suferinţă. 



<Prin cimitirek viselor 

53. CÂNTEC DE LEBĂDĂ 

Acoperişuri sparte, 
rară scaunele Odihnei la cap, 
stau în poziţie de drepţi, 
în fata Zidurilor încovoiate ale Libertăţii, 
prin care se scurge Dreptatea, 
năclăită de noroiul cotidian, 
al promisiunilor politice. 

Stâlpii arşi ai Vremurilor, 
încă mai fumegă a neputinţă, 
în faţa măritului rege Ban. 

Colivii colorate frumos, 
ne sunt servite ca veşminte de idei, 
pentru a ne intona fiecare după posibilităţi, 
propriul cântec de lebădă. 

54. Buletin meteorologic 



Portarii vântului de vorbe goale, 

păzesc cu străşnicie fumul Cuvintelor arse, 

la ospăţul Moralei, 

care a condamnat definitiv şi fără drept de apel, 
înţelepciunea. 

Buletinul meteorologic al Iluziilor Vieţii, 

anunţă vremea viselor schimbătoare, 

câteva averse de idei dar fără importanţă, 

în rest arşiţă sentimentală pe tot parcursul 

sufletului. 



<Prin cimitirek viselor 

55. Valoare 



Preoţii politicieni ai lupanarelor ideatice, 

din Societatea de Consum, 

vor cât mai multă presă care să preseze, 

ce a mai rămas nespart, 

din ulciorul gânditor, 

al condiţiei umane. 

Catedralele meschine, 
din moravurile uşoare ale Conştiinţei, 
vor să-şi clădească o religie, 
a igrasiei şi mucegaiului, 
unor Patimi, 

vândute drept simboluri sacre, 

ale Adevărului Absolut al Minciunii. 

Doar Moartea mai rămâne unica avere a Valorii, 
care se scurge încet dar sigur, 
către sfinţenie. 

56. La pension 



Râsetele isterice ale raţiunii, 
muşcate de veninul intereselor, 
cad inerte, 

pe rămăşagurile odioase ale unei Morale, 
crescută şi educată la pensionul, 
înstrăinării de Sine. 



Doar corbii orelor de granit, 

mai sparg liniştea Terorii, 

care şi-a făcut cuib de trăiri, 

tocmai pe stâncile ce păreau de nezdruncinat, 

ale Iluziilor Vieţii. 

57. STRĂIN ASCUNS 



S-a spart gheaţa, 

din paşii de smoală ai Trecutului. 

Zorii Amurgurilor pătaţi cu sângele Zilei, 
îşi aşteaptă resemnaţi, 
condamnarea la Moarte. 

Cerul ochilor de plumb ai Iubirii, 
coboară pleoapele Uitării, 
peste o Despărţire al cărei pod, 
deveniseră oricum o ruină, 
iar trecerea lui ar fi însemnat, 
ploi de foc, 

peste Mântuirea, 
Străinului ascuns, 

de singurătatea sufletelor, 
tocmai în Viată. 

58. Bilete de papagal 



Capetele obosite ale Cuvintelor, 
nu-şi găsesc nici măcar pernele de piatră, 
ascuţite şi reci pe care să se aşeze, 
fiind furate de nepăsarea Simţirilor 
şi aruncate în noroiul Conştiinţei, 
pentru a clădi Strada Pietruită a Istoriei, 
pe care să calce în continuare, 

paşii deşănţaţi ai unei Lumi, 

care nu mai este demult a noastră, 
dar se opreşte la flaşneta falsă şi surdă, 

a Contemporaneităţii, 
cumpărând de fiecare dată, 
bilete de papagal, 
de unde ne citeşte viitorul, 
atât de multicolor, 
care ne transformă în zburătoarele, 
care într-o zi, 

vor fi cele ce vor întinde, 

ciocurile inconştiente ale alegerilor electorale, 
spre a alege noi hârtiuţe, 

cu inscrisuri predestinate, 
Absurdului. 

59. Unicul Întâmplător 



Fantomele marilor aspiraţii, 
năduşesc de tămâia Absurdului, 
care le îmbracă menirea, 
pentru care au fost în stare să moară, 
ucigându-şi întruparea dezlănţuită, 
a Iluziilor Vieţii, 

pe care nu le-ar mai fi dus cu ele, 

în Lumea de Apoi, 

a demnităţii şi onoarei, 

de a fi, 

Sacrificiu. 

Au încărunţit munţii Toamnei, 

în părul nestematelor stelare, 

ce prevestesc îngheţul Dorului, 

de a rămâne noi înşine, 

la poalele Existenţei, 

ce va ninge cu noi Destine, 

peste întâmplările Neîntâmplătoare, 

ce-au fost cândva parte din trupul, 

Lui Dumnezeu, 

Unicul întâmplător, 

care pare că s-a deztrupat, 

de Lume. 

60. Din Fiinţă în Nefiinţă 

Singur printre zăpezile fierbinţi ale Rugăciunii, 
de a ne avea, 
drept Mântuire, 

am părăsit icoana Adevărului Absolut, 

pentru a fi lacrima ochilor din lacul gândurilor 

tale, 

în care ne oglindim Nemurirea. 
Demiurg, 

mă răsfăţ cu cea mai mare creaţie a acestei Lumi, 
care este, 
Moartea. 

încrezător, 

mă las dus de către steaua căzătoare a Conştiinţei, 
care mi-a dat suflare, 
pe scena unde am devenit, 
actorul şi spectatorul dansului Existenţei, 
Străinului din mine. 

Am reuşit, 
supus, 

închinând genunchii privirii, 

către Cerul nesfârşit din cascada Iubirii, 

să mă ascund în Eternitatea Clipei, 

din care m-am născut, 

spre a-mi trece Fiinţa, 

în Nefiinţă. 

61. Dorita Apocalipsă 



Credinţe despletite de părul confuziilor, 

ignorante îngropate în şinele Destinelor, 

devenind o genetică a viitoarelor, 

resturi de întâmplări, 

izvorâte din genele perverse ale Istoriilor, 

acele ruguri ale umanităţii, 

ce au ars vise, aspiraţii sau previziuni, 

încât Lumea a devenit o cerşetoare umilă, 

la drumul mare al Năzuinţei, 

unde trece din când în când, 

Marele Conducător Banul, 

zornăind-şi pirostriile, 

la cununia cu Iluzia Vieţii, 
pe când genunchii umili ai Lumii, 
sângerează a dezgust şi suferinţă, 
la un apus ce prevesteşte, 

furtuna binefăcătoare a Apocalipsei, 
ce va şterge totul, 

spre binele tutor născuţilor şi nenăscuţilor. 



Decât existenta aceasta mai bine neant. 

62. CĂUŞURILE SĂRUTURILOR 

Preafericit Răsăritul, 

că va lumina gândurile bisericilor din inimile, 
ce tocmai s-au spălat pe faţa albă şi imaculată, 
a propriului Dumnezeu, 
făcător de bune şi de rele. 

Corzi de chitare ale pasiunilor, 
strivesc tăriile cerurilor din Cuvinte, 

cu melodicitatea armoniilor solare, 

iluminând Creaţia, 
cu poezia ploilor de foc ale sufletelor, 

ce-aduc sărbătorile divine ale Iubirii, 

în corul Anilor ce vor să se dăruiască, 

întru totul, 

pălmilor împreunate, 

ce vor strânge orizontul Eternităţii, 

în căuşurile săruturilor, 

dintre Zidurile pe care le-am spart, 

şi gheţurile întrebărilor fără sfârşit, 

spre a fi dăruite Norocului, 

ce ne-a unit pentru totdeauna, 

în Nemurirea Clipei. 

63. Infinit inert 



Flori divine, 
regrete amare, 
aripi solitare, 

rănesc amintirile care ne-au creat Lumea Lui 
Dumnezeu, 

unde eram începutul şi sfârşitul a tot şi a toate, 

promisiunile şi împlinirile, 

momentelor de mătase cu care ne înfăşuram, 

idealurile, 

legându-le strâns, 

de naşterea marilor călătorii, 

pe oceanele ochilor, 

orbite de atâta veşnicie solară, 

dusă pe corăbiile Speranţelor noastre, 

naufragiate acum în portul rece al Morţii, 

unde Infinitul stă inert, 

fără să ne mai întrebe dacă mai vrem sau nu să-i 
dăm Viată, 

ştiind că şi-a pierdut Existenţa, 
prin buzunarul peticit al Eternităţii, 
cu care se îmbrăcase, 
în Ziua când ne-am întâlnit. 

64. Drum Prăfuit 



Au ajuns până şi muşcatele, 
să muşte din carnea Amintirilor, 
în glastrele ciobite de sentimente, 
ale imaginilor, 

ce se scurg în jgheaburile insomniilor, 
unor Cuvinte, 

care-şi mai caută şi acum pacea, 
întorcând-se de pe o parte pe alta, 
întreaga Noapte a părului tău, 
pieptănat de către Destin, 
în aşa fel, 

încât să-mi întunece privirea, 
fără să te mai pot regăsi vreodată. 

Şi-atunci am căutat prin casele atâtor şi atâtor alte 
Cuvinte, 

întâlnind de fiecare dată doar Iluzia Vieţii, 

ce ne-a fost dată drept chezăşie de către 

Dumnezeu, 

în drumul nostru prăfuit, 
spre Moarte. 

65. Dumnezeu şi teamă 



Paşi răniţi, 

de propriile urme pline de plumbul evadărilor 
ratate, 

dintr-un cotidian al Nimănui. 

Clopotele înţelepciunii îşi ruinează propriile religii 
ale apocalipsei înstrăinării de sine. 

Hamalii gândurilor se întrec în a căra cât mai 
multe nonsensuri. 

Piaţa demolatorilor de inimi atinge noi recorduri 
în materie de distrus aripi. 

Teama a devenit natura umană a sacrificiului 
înaintea unui Dumnezeu pierdut din buzunarul 
rupt al speranţelor. 

66. Pe roata Timpului olar 



Rechini de pasiuni, 
sfâşie carnea ţărmurilor viselor, 
ce-ţi cuprind oceanul sufletului, 
în pălmile pline de argila binefăcătoare a 
Eternităţii, 

din care vreau să clădesc ulciorul simţirii, 
care să nu se spargă niciodată, 
pe roata Timpului olar, 
pe urmă, 

să-1 umplu cu Nemurirea din Apa Vieţii, 
pentru care s-au născut lacrimile paşilor tăi, 
ce-mi calcă necontenit, 
menirea, 

topită în nesfârşirea Existenţei, 
pentru care unicul sens, 
rămâne Dumnezeul Iubirii. 

67. Esenţa Existenţei 



Părea c-am fi învins gravitaţia pierderii, 

în care se topeau orizonturile fără culoare, 

din vorbele despletite de nuanţe, 

pentru a fi convertite în uragane, 

care ne sfâşiau nisipul clepsidrelor, 

ce nu mai puteau măsura nimic, 

devenind nemuritori, 

între cele două valuri ale Iluziei Vieţii, 

Naşterea şi Moartea, 

ale căror statui, 

au fost vandalizate, 

prin mâini şi picioare rupte, 

spre a nu prinde nimic din Lumea noastră, 

pe care le-ar fi dus Trecerii, 

frunţi sparte pentru a nu mai gândi, 

ochii scoşi ca să nu mai vadă Adevărul Absolut, 

încât au devenit, 

contrar aşteptărilor, 

esenţa întregii noastre Existenţe, 

care ne defineşte astfel. 

68. Cerurile memoriei 



Vreascuri de drumuri, 

mi se aprind înaintea Existenţei, 

încălzindu-mă cu jarul cardinal, 

al posibilităţilor unui Viitor, 

ce va aparţine curând, 

unui singur Trecut al Morţii. 

Scântei jucăuşe de idile, 

par să aprindă Universul Fiinţei, 

la al cărei Conştiinţă sunt parte, 

de primăvară, lacrimă, rouă şi Destin, 

topind zăpada fierbinte a trupului Clipei, 

în Apa Vieţii, 

pe care o beau însetat, 

spre a zbura pe cerurile memoriei, 

unei stele căzătoare, 

care a fost, 

undeva - cândva, 

Viata mea. 

69. La răscruce de Soartă 

Prin Moarte, 

Existenţa nu poate avea regrete. 
Doar prin Adevăr, 

suntem meniţi a fi chiar şi Minciună. 

La răscruce de Soartă, 
izvoarele mistuitoare ale Fiinţei, 
seacă fântânile Conştiinţei Universale, 
coborând cumpenele, 
asupra izbăvitoarei Credinţe. 

70. Am redevenit tu şi eu 



Fiecare muguri îşi au primăverile lor, 
care nu vor mai fi niciodată aceleaşi. 

Felinare existenţiale, 

aprind cetatea Cuvântului, 

în care m-am închis, 

retrăindu-i aura de Sfânt, 

la care mă închin, 

slăvindu-i sensul pe care 1-a dat, 

Vieţii, 

pictând în cele mai vii nuanţe, 
ochii Amintirii, 
în care am rătăcit, 
pribeag, 

fără nici o altă adresă, 
în afară de Moarte, 
până când, 

Lumina Divină mi-a spus, 
că am redevenit tu şi eu, 
în trupul Eternităţii. 

7 1 . Insula de cioburi 



Viscolesc perdelele rătăcirilor, 
trase peste fereastra Timpului. 

Lebedele momentelor zboară, 
din cugetul insulei de cioburi, 
care rănesc paşii adânci ai regretelor. 

Frunzele fiinţării, 

vor să-şi renege propriile rădăcini de Iluzii ale 
Vieţii, 

care le-au condamnat la toamnă. 

Norii de plumb sentimental sunt topiţi 

şi transformaţi în obuze, 

ce vor distruge Existenţe, 
la fabrica Necesităţilor, 
unde Dumnezeu nu doarme niciodată. 



82 



Sorin CE<RJN 



72. CEASURILE SFINŢENIEI 

Vracii personalizărilor, 
mituiesc onoarea Existenţei, 
spre a lăsa caii liberi ai Vieţii, 
să alerge cât mai repede spre Moarte. 

Reptile reci şi feroce de vorbe-n vânt, 
muşcă sufletul Furtunii de Patimi, 
injectându-i îndeajuns venin, 
pentru a divorţa de Normalitate. 

Raze jucăuşe de întrebări, 
se abat asupra lacului de sudoare, 
din ceasurile cele din urmă, 
ale Sfinţeniei. 

73. Societatea Neşansei 



Râuri de lavă a simţămintelor, 

se revarsă peste vulcanii oceanelor de singurătate. 

Noduri ce legau cândva funiile Vieţii, 
stau părăsite şi dezlegate, 
lângă spânzurătoarea austeră, 
ce a curmat Verighete. 

Racii drumurilor năzuinţei, 

roşesc de la fierbinţeala regăsirii, 

în oala cu Apa Clocotită a Vieţii, 

spre a fi consumaţi de Societatea Neşansei. 

IA. Se doreşte Adevăr 

Armuri cinice de zâmbete false, 
plutesc în zodia părăsită a regretelor. 

Minţi istovitoare rod tălpile înţelesului, 

descăltându-1 de armonie, 

în ciutura fântânii Absurdului, 

de unde se adapă, 

vrăjitorii blestemaţi ai Orelor pustii, 

traversate adesea de caravanele Frazelor, 

prădate de mirodeniile Sensurilor, 

care sunt vândute apoi, 

Deşertăciunii. 

Clovni isterici de vise, 

rănesc până şi coşmarurile Existenţei, 

cu impetuozitatea înceţoşată a Cunoaşterii, 

care se doreşte Adevăr. 

75. Zaruri măsluite 



Trişorul Existenţei, 
Conştientizarea, 

a mai învârtit încă odată ruleta cosmică a 
Destinului, 

măsluind zarurile Iubirii, 

ce au căzut pe numărul unui Dumnezeu, 

care nu este al nostru. 



Jucători pătimaşi după Clipe, 

vor să mai câştige Timp, 

în cursa nebună a Societăţii de Consum, 

care şi-a consumat demult, 

jetoanele existenţiale, 

falsificate, 

de Istoriile geloase pe câştigurile, 
Morţii. 

76. Sănii de Speranţe 

Trupurile descărnate ale Cuvintelor, 

stau expuse în galantarele necuvinţei, 

de a fi Om, 

în piaţa Existenţei, 

unde cel care vinde sau cumpără, 

se numeşte Moarte. 

Sănii de Speranţe trase de caii Zădărniciei, 
se îndreaptă vioi către Iluzia Vieţii, 
care le-a promis numai Adevărul, 
gol - goluţ. 

77. Colţuri de verbe 

Mori de vânt carnal, 
pornografie socială, 
bani mascaţi sub stindardele, 
prostituţiei ideatice. 

Colţuri de verbe ale ruşinii, 
se prăvălesc, 

peste oamenii de zăpadă, 

topiţi după chipurile şi asemănările Corupţiei, 
ai politicilor unei Religii, 
dezmebrată de orice sfinţenie. 

Morale cărora le este ruşine de propria lor faţă, 
stau jefuite pe treptele Palatului Intereselor, 
zis al Parlamentului, 
la fel de meschine, 
pe cât sunt sufletele, 

ce au clădit acest infern, 

cu nume de Societate de Consum. 

